**ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να επιλέξτε και να γράψετε τη σωστή απάντηση για κάθε ομάδα από τις παρακάτω προτάσεις:

1. Στην αρχαία Αίγυπτο η οργάνωση του κράτους είχε χαρακτήρα:

α. θεοκρατικό

β. ιεραρχικό

γ. απολυταρχικό

δ. αυταρχικό

2. Ποιο από τα παρακάτω δεν αποτελεί χαρακτηριστικό του μυκηναϊκού πολιτισμού:

α. κοινές θρησκευτικές δοξασίες

β. κοινή διοικητική οργάνωση

γ. κοινή γλώσσα

δ. ομοιομορφία σε όλες τις πτυχές του υλικού βίου

3. Ποιο από τα παρακάτω δεν αποτελεί κοινωνική ομάδα της ομηρικής εποχής;

α. άριστοι

β. δημιουργοί

γ. πλήθος

δ. ιππείς

4. Ποιο από τα παρακάτω δεν σχετίζεται με τα πολιτεύματα της αρχαϊκής εποχής;

α. αισυμνήτες

β. τύραννοι

γ. δήμαρχοι

δ. άριστοι

5. Ο Φίλιππος Β΄ δημιούργησε ισχυρή οικονομία και έκοψε νόμισμα που ονομαζόταν:

α. χρυσός δαρεικός

β. χρυσός στατήρας

γ. ασημένιος στατήρας

δ. ασημένιος φοίνικας

(μονάδες 5)

**(ΙΙ)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Η Αλεξάνδρεια ήταν γνωστή στον ελληνιστικό κόσμο για τον περίφημο βωμό του Διός.

2. Η ρωμαϊκή παράδοση ανάγει την ίδρυση της Ρώμης σε απογόνους του Αινεία που ήρθε στην Ιταλία μετά την καταστροφή της Τροίας.

3. Η πρώτη καταγραφή του εθιμικού δικαίου των Ρωμαίων (Δωδεκάδελτος) οφείλεται σε πρωτοβουλία των πατρικίων.

4. Με το διάταγμα του Καρακάλλα, όλοι οι ελεύθεροι κάτοικοι της αυτοκρατορίας αναγνωρίστηκαν ως Ρωμαίοι πολίτες.

5. Στα χρόνια του Διοκλητιανού το πολιτειακό σύστημα της ρωμαϊκής αυτοκρατορίας μεταβλήθηκε από Ηγεμονία σε Απόλυτη Μοναρχία.

(μονάδες 5)

**Μονάδες 10**

**1.β.** Να δώσετε το περιεχόμενο των παρακάτω ιστορικών όρων: *τριακοντούτεις σπονδαί* (μονάδες 7)*, αγροτικός νόμος* (μονάδες 8)*.*

**Μονάδες 15**